दा बावयैसो आं जिसुखौ फोथायबाइ . . .  दा मा खालामनांगौ ?
 गाहाम अन्सायनायखौ बायहरो ।  नोंथाङा जिउ सोलायनाइ थांखिर्खा लाबाय ।  जानोहागौ दा नोंथाङा सान्दों "दा मा खालामनांगौ ?  र्इसोरजों लोगोसे थाबायनायखौ आं माबोरै जागायजेन्नो ? " गाहायाव होनाय मोनबा आगाननि दिहाखौ नोंथाङा बाइबेलनिफ्राइ मोन्नो हागोन ।  बिनिसायाव नोंथांहा माबाफोर सोंलु दङला www. GotQuestions. org/Bodo आव हाबहै ।
 1.  थि खालाम दि नोंथाङा बासायजानायखौ स्रायै बुजिबाय ।
 1 जहान 5:13 आव बुंदों, "आङो बेफोरखौ नोंसोरनो लिरदों जाहाते नोंसोरो, र्इसोरनि फिसाखौ फोथायनायफोरहा, जोबनो गैयै जिउ दङ होन्नानै मिथिनो हायो । " बासायजानाया मा, बेखौ र्इसोरा जोंखौ बुजिजानो लुबैयो ।  बियो जोंखौ बासाय जाथारबाय होन्नानै स्रायै मिथिजानो लुबोयो ।  बिदिला दा सुंदयै बासायजानायनि सोमोनदै नायदोनि:
क) जों गासैबो फाब मावबाय ।  जों गासैबो र्इसोर हामजायै हाबाफोरखौ माउबाय (रमारि 6:13क) ।
 ख) जोङो फाब माउनायखाय, बिनि साजा जोबनो गैयै र्इसोर निफ्राय गोजान जानायखौ मोनजाथाउ (रमारि 6:23) ।
 ग) जिसुआ जोंनि फाबनि बेसेनखौ होनो थाखाय ख्रूसाउ थैबाय (रमारि 5:8, 2 करिन्थ 5:21) ।  जोंनि मोन्नो गोनां साजाखौ लानानै जिसुआ जोंनि बदलै थैबाय ।  बिनि सिखां फिन्नाया फोरमान खालामबाय दि बिनि थैनाया जोंनि फाबनि बेसेनखौ होजोबनो हाबाय ।
 घ) जोंनि फाबनि बेसेनखौ होनो थाखै थैबाय होन्नानै जिसुखौ फोथायनाय साफ्रोमनोबो र्इसोरा फाबनि निमाहा आरो बासायजानायखौ होयो (जहान 3:16, रमारि 5:1, रमारि 8:1) ।
 बेनो जाबाय बासायजानायनि रादाब ।  जिसु ख्रीष्टखौ नोंथाङा गाउनि बासायगिरि होन्नानै फोथायबाइला, नोंथाङा बासाय जाबाय ।  नोंथांनि फाबफोरा निमाहा होजाबाय अरो र्इसोरा नोंथांखौ मालाबाबो नागारा होन्नानै समाय लादों (रमारि 8:38,39, माथाय 28:20) ।  गोसोआउ लाखि, नोंथांनि बासायजानाया जिसु ख्रीष्ट नियाउ गिनाङा जासे दं (जहान 10:28,29) ।  नोंथाङा जिसुखौल' गाउनि बासयगिरि होन्नानै फोथायदोंलानो जोबनो गोयै समसिम नोंथाङा र्इशोरजों लोगोसे थाहैनो मोनगोन होन्नानै गोगा खालामनो हागोन ।
 2.  बाइबेलखौ फोरांग्रा मोजां गेरजाखौ नागिरनानै ला ।
 गेरजा माने गंसे नखौ दासान ।  गेरजाया जाबाय मानसिफोर, जायखौ मन्दलि होन्नानै बुङो ।  जिसु ख्रीष्टखौ फोथायग्राफोरनि गेजेराउ सहभागिता एबा जुथुमज्लाइनाया जोबोत गोनांथार ।  मनदलिनि बियो मोनसे गाहाय थांखि ।  दा नोंथाङा जिसुखौ फोथायबायला, जों नोंथांखौ बाइबेलखौ फोथायग्रा मनदलियाउ लोगोलाज्लायनो आरो बिनि पालक एबा पासतरजों साउरायनो गोख्रोङै थुलुंगा होयो ।  बिथांखौ नोंथांनि गोदान फोथायनाइनि सोमोनदै मिथिनो हो ।
 मन्दलिनि नैथि थांखियानो जाबाय बाइबेलखौ फोरोंनाय ।  र्इसोरनि फोरोंनायखौ नोंथांनि जिबनाव माबोरै बाहायगोन बेखौ सोलोंनो हागोन ।  बाइबेलनि गाहाय बाथ्राफोरखौ मोजाङै बुजि मोन्नायानो देरहासात अरो बोलोगोरा ख्रीस्तियान जिउ खांनायनि साबि ।  2 तिमथि 3:16,17 आव बुंदों, "सास्थोरा र्इशोरनिफ्राय जाबाय, नंगौखौ फोरोंनाय, जायैखौ राइनाय, गोरोनथिमाउनायखौ फोसाबनाय, आरो धोरोमियाखौ लुखांनायनि थाखै बियो गोनांथार । "
मन्दलिनि थामथि गाहाय थांखियानो जाबाय र्इशोरखौ खुलुमनाय ।  खुलुमनायानो जाबय, जोंनि थाखै बियो जा माउबाय बिनिथाखै बिखौ बा नायनाय ।  इसोरा जोंखौ बासायबाय ।  बियो जोंखौ अनो ।  र्इसोरा जोंनि नांगौफोरखौ होयौ ।  र्इशोरा जोंखौ दैदेनो ।  बिखौ जों माबोरै हामबाय होनालाबा थानो हागौ ?  र्इसोरा गोथार, धोरोमिया, अनसुला, दयाजों बुंफबनाय ।  नजाहोजानाय 4:11 आव बुंदों, "गासै महिमा आरो गौरब आरो बोलो मोनजाथाउ नोङो फोरबु र्इशोर, मानोना नोंनो गासैखौबो सोरजिबाय, आरो नोंनि र्इस्चाजोंनो बिफोरो सोरजिजाबाय आरो बिसोरो गोथां जाबाय । "
3.  र्इशोरनि थाखै मोनसे सम थि खालामनानै दोन ।
 सानफ्रोमबो मोनसे थि समाउ र्इशोरजों सम हगारनाया जोंनि थाखै जोबोत गोनांथार ।  सोरबाया बेखौ "निजोम सम"होनो अरो सोरबाया "खुलुमनाय" सम होन्नानै बुङो मानोना बे समाउ जौं गाउखौनो र्इशोरनियाव गथायो ।  खाइफा बे समखौ फुङाव आरो खाइफाया मोनाबिलियाउ लानो मोजां मोनो ।  बे समखौ नोंथाङा मा बुङो एबा माला लायो बे गेदेर बाथ्रा नङा ।  खोथाया जाबाय नोंथाङा जेलायबो र्इशोरजों सम हगारनायासो ।  माबोरै र्इसोरजों सम हगारगोन ?
 अ) आरस गाबनाय ।  आरस गाबनाया जाबाय र्इशोरखौ हामबाय होन्नाय, नोंथांनि गोसोनि बिबान आरो समस्याखौ र्इशोरनो बुंनाय, र्इशोरनि सिगाङाव बिनि दैदेन्नाय आरो गियानखौ बिनाय, नोंथांनि नांगौ मानिखौ बिनि सिगाङाव बिनाय ।  नोंथाङा र्इशोरखौ बेसेबां अनो आरो नोंथांनि थाखै र्इशोरा मावनाय हाबाफोरनि थाखै बिखै नोंथाङा बेसेबां हामबाय होनो, बिखौ आरस गाबानायाउ बुं ।
 आ) बाइबेल फराइनाय ।  गेरजा एबा मनदलियाउ, सानदे स्कुलाउ बाइबेल फोरोंजानायनि अनगायैबो गाउ हारसिं बाइबेल फरायनाया जोबोत गोनांथार ।  देरहासात ख्रीस्तियान जिबन खुंनो थाखै नांगौ गासैबो मिथिनांगौ बाथ्राफोरखौ बाइबेलाउ मोनजोबनो हायो ।  बेआउ दङ–माबोरै नंगौ थांखिखौ लानो, माबोरै र्इशोरनि इस्चाखौ मिथिनो, माबोरै गुबुनफोरखौ सेवा खालामनो आरो माबोरै आध्यातमिक जिबनाउ जौगालांगोन बेफोर गासैनिबो बिजिरनाय ।  बाइबेला जावबाय जोंनि थाखै र्इशोरनि बाथ्रा ।  बे बाइबेल जाबाय र्इसोरनि मोजां मोनजाथाव जिउ खुंनायनि थाखै बिनि दिहा होनाय बाथ्राफोर, अरो जोंनि थाखै गोजोन्थाउ ।
 4.  नोंथांनि अधातमिक जिबनाउ हेफाजाप होनो हाग्रा मानसिफोरजों मोजां सोमोनदो खालाम ।
 1 करिन्थ 15:33 आव बुंदों, "नोंसोरो दाबुरखाइजा ।  गाज्रि लोगोफ्रा मोजां मानसिखौबो गाजि्र खालामो । " बाइबेला जोंखौ गाजि्र मानसि फोरनिफ्राय जानो हाथाउ गाजि्र आबहावानिफ्राय जेलाइबो गोजानाउ थानो थारखाय बुंदों ।  फाबनि हाबा माउग्रा मानसि फोरजों सम हगारला बासोरनि गाज्रि हाबाफ्राउ जोंबो लुबैहोजानो हागौ ।  बिसोरनि गाजि्र अखलफोरा जोंनिआवबो बादेरनो हागौ ।  बिनिखायनोक जोंनि सोरगिदिं र्इशोरखौ मोजां मोनग्रा आरो फोरबुनि थाखै गाउनि जिउखौ गथायनाय मानसिफोर थानाय जोबोत गोनांथार ।
 सासे एबा सानै नोंथांनि मन्दलिनिफ्राय, नोंथांखौ हेफाजाब एबा थुलुंगा होनो हाग्रा मानसि नायगिर (इब्रायारि 3:13, 10:24) ।  नोंथांनि निजोम सम, माउनाय आरो र्इशोरजौं थाबायनायखौ नोजोर होनो थाखै नोंथांनि लोगोखौ खाउलाय ।  नोंथाङाबो बिथां मोननिथाखै बेबायदिनो खालामनो थाखै बि ।  बेनि ओंथिया बे नङादि नोंथांनि लोगोफोरखौ, जायफ्रा फोरबु जिसुखौ गाउनि बासायगिरि होन्नानै नाजाउवाखै बिसोरखौ नागारजोबगोन ।  सिगांनि बाइदिनो लोगो जा अरो बिसोरखौ अन ।  बिथां मोनखौ मिथिनो हो दि, जिसुआ नोंथांनि जिउखौ सोलायबाय आरो नोंथाङा गोदो माउनाय बाइदि गासै हाबाफोरखौ माउजोबनो हाया ।  र्इसोरनि सिगाङाव अरस गाब जाहाते नोंथाङा जिसुनि सोमोनदै नोंथांनि लोगोफोरनो बुङनो खाबु मोनो ।
 5.  बापतोसमाला ।
 गोबां मानसिफोरहानो बापतिसमानि सोमोनदै मोनसे गोरोनथि सान्नाय दङ ।  बापताइज (Baptize) सोदोबनि सोदोबथियानो जाबाय सोमब्रनाय ।  बापतिसमानि ओंथियानो जाबाय, नोंथांनि जिसुनि सायाव फसंनाय गोदान फोथाइनायखौ मानसिफोरनि सिगाङाव मिथिहोनाय आरो बिनि उन उन थाबायनो थाखै गाउखौ गथायनाय ।  दै सिङाव सोमब्रजानायानो जिसुजों लोगोसे फबजानायखौ फोरमायो आरो दै सिंनिफ्राय अंखार बोनायनि ओंथिया जाबाय जिसुजों लोगोसे थांखांफिन्नाय ।  बापतिसमा लानायानो जाबाय नोंथाङा जिसुजों लोगोसे थैनाय, फबजानाय आरो थांखांफिन्नाय (रमारि 6:3–4) ।
 बापतिसमाया नोंथांखौ बासायनो हाया ।  बापतिसमाया नोंथांनि फाबखौ सुस्रांनोबो हाया ।  बियो जाबाय मानिनायनि आगानसे, मानसिफोरनि सिगाङाव नोंथांनि सिसुनि सायाव फोथायनायखौ मिथिनो होनाय हाबा ।  बापतिसमाया गोनां मानोना बेयो मानिनायति मोनसे आगान – नोंथांनि जिसुनि सायाव फोथाइनायखौ मानसिफोरनि सिगाङाउ मिथिहोनाय आरो बिनि उन उन थाबायनो थाखै गाउखौ गथायनाय ।  नोंथाङा बापतिसमा लानो थियारि जाबाला, गेरजानि पालक एबा पासतरजों साउरायदो ।
 दा बावयैसो आं जिसुखौ फोथायबाइ . . .  दा मा खालामनांगौ ? 